《奉同胡德辉八月十四日夜玩月次韵 其一》
宋代·朱松

我梦故山月，萝影垂秋光。谁言九衢晓，莽莽吹尘黄。

群公直道山，晤语清夜央。飞辙转空阔，积暑苏苍凉。

哦诗中天律，流光惜堂堂。鸡肥社酒熟，吾亦怀吾乡。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。